Kevin Hofland

Kevin Hofland (født 7. juni 1979 i Heerlen) er en nederlandsk fotballtrener og tidligere fotballspiller som er hovedtrener for SV Meerssen.

Han spilte for blant andre PSV Eindhoven, Feyenoord, VfL Wolfsburg og AEK Larnaka. Hofland var med på å vinne to titler i Eredivisie samt to titler i den nederlandske cup'en. Han har for øvrig syv landslagskamper for  og er oppkalt etter den tidligere engelske fotballprofilen Kevin Keegan.PSV 0 Leeds U 0 , leedsunited.rivals.net

 Biografi 
Hofland ble født i Heerlen, men vokste opp i Brunssum hvor han begynte å spille fotball for det lokale laget Limburgia allerede da han var fire år gammel.Kevin Hofland spelers info   , feyenoord.nl Hans far spilte ni år i Hoofdklasse, som er det høyeste nivået innen amatørfotball i Nederland, samt ni år i Belgia hvor han spilte for lag som KV Turnhout og KAS Eupen. Når Kevin ble ti år gammel meldte han overgang til den profesjonelle klubben Fortuna Sittard hvor han ofte ble benyttet som venstre kantspiller på midtbanen helt til han kom opp til a–laget og ble omskolert til midtstopper av lagets daværende manager Henk Duut.

Hans debut for førstelaget kom den 10. september 1997 mot Sparta Rotterdam og han ble fort en markant spiller som ble kjent for å være en fysisk tøff og konsekvent forsvarsspiller. Også senere klubbkamerater og landslagskollegaene Wilfred Bouma og Mark van Bommel var i Sittard på samme tid. Ikke lenge etter Hoflands debut fikk manager Pim Verbeek avskjed og ble erstatter av Bert van Marwijk. Med han som sjef var Hofland tredjevalget blant midtstopperne bak Robert Roest og Jurgen Dirkx, men da Dirkx meldte overgang til PSV Eindhoven ble han foretrukket sammen med Roest.

I 2000 meldte Hofland selv overgang til PSV Eindhoven for 3,4 millioner pund til tross for rykter om at Manchester United var interessert. Her fant han fort et positivt samspill med den daværende kapteinen Ernest Faber og andre forsvarspillere som Stan Valckx og André Ooijer. Hoflands prestasjoner for PSV overbeviste den nederlandske landslagssjefen Louis van Gaal om å gi han en sjanse på det nederlandske landslaget. Hans debut kom mot borte mot  i en kamp som Nederland vant 2–1 og hvor Hofland fikk spille første omgang før han ble erstattet av Patrick Paauwe. Med PSV vant han Eredivisie og Johan Cruijff–schaal i 2001. I 2002 fikk han en ankelskade i forbindelse med en kamp mot Arsenal FC, noe som plasserte han på sidelinjen i resten av sesongen, men han vant likevel sin andre ligatittel med laget. I begynnelsen av 2003/04–sesongen vant han sin andre Johan Cruijff-schaal (som er den nederlandske supercupen), samtidig signerte PSV den brasilianske forsvarspilleren Alex, noe som fikk Hofland til å oppsøke en ny klubb. PSVs styreformann Harry van Raaij kontaktet dermed den tidligere PSV–spilleren og da manager for VfL Wolfsburg, Erik Gerets, og en kontrakt mellom Hofland og den tyske Bundesligaklubben ble signert.

Målet for VfL Wolfsburg var å spille i Mesterligaen innen 2007, men resultatet var at de måtte kjempe for å holde seg i Bundesligaen i tre år. Likevel ble Hofland sett på som en av klubbens viktigste spillere og han fikk siden også bære kapteinsbindet. Hans spill overbeviste Bayer Leverkusen såpass at de la fram et kontraktsforslag for han, men overgangen ble tilslutt avsluttet av Leverkusen da Wolfsburg krevde en større overgangssum enn hva Leverkusen ville betale. Kevin Hoflands agent Rob Jansen, som også er agent for Roy Makaay og Tim de Cler, arbeidet med å få disse tre til Feyenoord sammen med Giovanni van Bronckhorst. Da Bert van Marwijk signerte kontrakten og ble den nye manageren for Feyenoord ble alle disse spillerne tildelt kontraktsforslag med noen ukers mellomrom.Het succes van Feyenoord, feyenoord-internet.nl Hofland skrev under for Feyenoord den 30. juni 2007.

 Spillerstatistikk 
SesongKlubbLigaKamperMål 1997/98  Fortuna Sittard   Eredivisie  6  0 1998/99  Fortuna Sittard   Eredivisie  29  1 1999/00  Fortuna Sittard   Eredivisie  24  0 2000/01  PSV   Eredivisie  29  2 2001/02  PSV   Eredivisie  22  2 2002/03  PSV   Eredivisie  7  0 2003/04  PSV   Eredivisie  20  0 2004/05  Wolfsburg   Bundesliga  27  0 2005/06  Wolfsburg   Bundesliga  19  2 2006/07  Wolfsburg   Bundesliga  30  0 2007/08  Feyenoord   Eredivisie  2  0 Totalt  215  7

 Referanser 

 Eksterne lenker 

  Voetbal International–profil
  Hoflands personlige side
  Offisiell Feyenoord–profil
  Voetbalstats profil

Kategori:Nederlandske fotballspillere
Kategori:Nederlandske fotballtrenere
Kategori:Fotballspillere for Fortuna Sittard
Kategori:Fotballspillere for PSV Eindhoven
Kategori:Fotballspillere for VfL Wolfsburg
Kategori:Fotballspillere for Feyenoord Rotterdam
Kategori:Fotballspillere for AEK Larnaka
Kategori:Fotballtrenere for Fortuna Sittard
Kategori:Fotballtrenere for Willem II Tilburg
Kategori:Personer fra Heerlen
Kategori:Fødsler i 1979